### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling, idet Hjalte Henriksen dog bemærker, at det er beklageligt, at der ikke i planen er indtænkt omstigningsmuligheder for den kollektive trafik.

Endelig vedtagelse af Udviklingsplan for [adresse] med tilhørende sammenfattende redegørelse for miljøvurdering, ophævelse af gældende lokalplan samt igangsætning af salg af byggeretter.

### Resumé

Forslag til Udviklingsplan for [adresse] med tilhørende miljørapport har været fremlagt i offentlig høring i perioden 7. maj til 2. juli 2021. I samme periode har der været en separat høring om ophævelse af gældende lokalplan nr. 88 for området.

Forslaget til udviklingsplanen tager afsæt i at skabe et nyt bykvarter, hvor de historiske kvaliteter indgår som en væsentlig ressource i områdets fremtidige identitet, og hvor der arbejdes strategisk med at sikre plads til både byliv, aktive fællesskaber og det rolige hverdagsliv.

Der er modtaget i alt 22 høringssvar til de to høringer.

Teknik og Miljø anbefaler, at der på baggrund af høringen indarbejdes enkelte ændringer til udviklingsplanen.

En del af høringssvarene vil desuden indgå i det efterfølgende arbejde med realisering af udviklingsplanen.

Det foreslås, at Borgmesterens Afdeling og Teknik og Miljø bemyndiges til at gennemføre udbud af byggefelter inden for området og at der gives bevilling på 23,2 mio. kr. med tilhørende rådighedsbeløb til Teknik og Miljø.

### Indstilling

Det indstilles:

At 1) Udviklingsplanen for [adresse] med tilhørende sammenfattende redegørelse for miljøvurdering godkendes endeligt med de anbefalinger og ændringer, der fremgår af nærværende indstilling.

At 2) Bemærkningerne indkommet under de to offentlige høringer vedrørende forslag til Udviklingsplan for [adresse] med tilhørende miljørapport samt ophævelse af gældende lokalplan nr. 88 besvares som angivet i indstillingens bilag 4 og 5.

At 3) Gældende lokalplan nr. 88 ophæves.

At 4) Borgmesterens Afdeling og Teknik og Miljø bemyndiges til at gennemføre udbud af byggefelter inden for området.

At 5) Indtægtskravet på anlægsreserven for ”10+10-ordningen for den forstærkede byudviklingsindsats” nedskrives med 33,1 mio. kr. Finansieringen er inden for den samlede økonomi for Ofelia Andreasen.

At 6) Der til Teknik og Miljø i perioden 2022-2025 i alt gives anlægsbevilling på 23,2 mio. kr. (løbende priser) med tilhørende rådighedsbeløb (22,6 mio. kr.) til udviklingsomkostninger samt bygningsdrift. Rådighedsbeløbet fordeles som det fremgår af indstillingens afsnit 7 om ressourcer.

At 7) Der optages udgifts- og indtægtsrådighedsbeløb på anlægsreserven, som det fremgår af indstillingens afsnit 7 om ressourcer.

### Sagens forløb

20-10-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 25-10-2021 Magistraten

Fremsendes til [adresse] med bemærkning, at Magistraten i mødet den 25. oktober 2021 anbefaler, at byrådet tiltræder Magistratsafdelingen for Teknik og Miljøs indstilling af 14. oktober 2021.

Asta Schou var forhindret i at deltage i sagens behandling.

 10-11-2021 [adresse]
Fremsendes til Teknisk Udvalg til behandling i henhold til beslutning i byrådets møde den 10. november 2021.
 29-11-2021 Teknisk Udvalg

Udvalget kunne enstemmigt tiltræde indstillingen i overensstemmelse med Magistratens anbefaling, idet Hjalte Henriksen dog bemærker, at det er beklageligt, at der ikke i planen er indtænkt omstigningsmuligheder for den kollektive trafik.

 [adresse] Aarhus Byråd
Beslutning ikke frigivet